खाकी: द बिहार चैप्टर

खाकी: द बिहार चैप्टर नीरज पांडे द्वारा निर्मित और लिखित एक भारतीय अपराध थ्रिलर इंटरनेट टीवी श्रृंखला है। यह टेलीविज़न श्रृंखला, फ्राइडे स्टोरीटेलर्स के तहत शीतल भाटिया द्वारा निर्मित है। इस श्रृंखला में मुख्य कलाकार की भूमिका में करण टैकर, अविनाश तिवारी, अभिमन्यु सिंह, बृजेश्वर सिंह जतिन सरना, रवि किशन, आशुतोष राणा, निकिता दत्ता, ऐश्वर्या सुष्मिता, अनूप सोनी, श्रद्धा दास, नीरज कश्यप और भरत झा है।

श्रृंखला का प्रथम प्रदर्शन 25 नवंबर 2022 को नेटफ्लिक्स पर हुआ था।

पटकथा
यह श्रृंखला शेखपुरा जिले, नालंदा जिले और पटना जिले पर आधारित है। चंदन महतो, जो वास्तविक जीवन में पिंटू महतो है, अशोक महतो गिरोह के सदस्य थे, जो कई वर्षों से नालंदा और शेखपुरा में सक्रिय थे। कहानी इस पर आधारित है कि कैसे शेखपुरा के आईपीएस अमित लोढ़ा अपने निजी मुद्दों पर ध्यान देते हुए अशोक महतो गिरोह को न्याय के कटघरे में लाते हैं।

श्रृंखला निर्माण 
श्रृंखला की घोषणा अक्टूबर 2022 में की गई थी, और श्रृंखला का विज्ञापन चित्र 28 अक्टूबर 2022 को जारी किया गया था। आधिकारिक चलचित्र की झलकी 05 नवंबर 2022 को जारी करी गई थी।

विवाद
आईपीएस अधिकारी अमित लोढ़ा के खिलाफ विशेष निगरानी इकाई ने केस दर्ज कर उनके खिलाफ कार्यवाही शुरू करी थी। यह कार्यवाही उनकी किताब ‘बिहार डायरी’ पर आधारित वेब सीरीज ‘खाकी: द बिहार चैप्टर’ के कारण लिया गया था। इस किताब पर नेटफ्लिक्स और फ्राइडे स्टोरी टेलर ने मिलकर वेब सीरीज बनाई थी। विशेष निगरानी इकाई के अनुसार अमित लोढ़ा ने सरकारी सेवक के पद पर होने के बावजूद ओटीटी प्लेटफॉर्म नेटफ्लिक्स के साथ वेब सीरीज के लिए फ्राइडे स्टोरी टेलर प्राइवेट लिमिटेड कंपनी के साथ व्यावसायिक समझौते किये। इससे उनको कुल 49.62 लाख रुपये से अधिक की अवैध कमाई हुई।

संदर्भ

एक्शन फ़िल्में
नेटफ्लिक्स के कार्यक्रम